અમદાવાદ સ્ટોક એકસચેન્જના પૂર્વપ્રમુખ દીપક એસ. શાહે chitralekha.comને જણાવ્યું હતું કે હાલ શેરબજારની તેજી ફંડ ચેઈઝ થઈ રહ્યુ હોવાને આભારી છે. વ્યાજ દર ઘટી રહ્યા છે, જેથી ઈન્વેસ્ટમેન્ટ માટે બેસ્ટ ઓપ્શન હાલ સ્ટોક માર્કેટ છે, જેથી તમામ નાના રોકાણકારોના રૂપિયાનું રોકાણ આવી રહ્યું છે, તે સાથે કેન્દ્ર સરકાર પણ કેપિટલ માર્કેટને બુસ્ટ મળે તેવા પગલા લઈ રહી છે, જેમ કે રીટેઈલમાં 100 ટકા એફડીઆઈની છૂટ આપી, તેમજ ઈન્ફ્રાસ્ટ્રક્ચર સેકટરને પ્રોત્સાહનો આપી રહી છે. બેંકમાં નવા મૂડીરોકાણ કરી રહી છે. જેથી સ્ટોક માર્કેટમાં તેજીની આગેકૂચ રહી છે. પણ રોકાણકારો સાવચેત રહેવું, કારણ કે આ તેજી માત્ર લીમીટેડ સ્ટોક પુરતી મર્યાદિત રહી છે. બ્રોડબેઝ તેજી નથી. જેથી નવા રોકાણકારોએ સારી સ્ક્રીપ્ટની પસંદગીને જ રોકાણ કરવું. મારા મતે બેંક અને પીએસયુ સેકટરના શેરો બેસ્ટ બાય રહેશે.